สมาคมโลกร้อนร้องปปช.เอาผิดกฤษฏีกาช้ากม.มาบตาพุด
สมาคมต่อต้านโลกร้อน ร้องปปช.เอาผิดคณะกฤษฎีกา ทำให้เกิดปัญหาฟ้องร้องมาบตามพุด
8 ก.พ. 2553

สมาคมต่อต้านโลกร้อน ร้องปปช.เอาผิดคณะกฤษฎีกา ทำให้เกิดปัญหาฟ้องร้องมาบตามพุด
นายศรี สุวรรณ จรรยา นายกสมาคมต่อต้านสภาวะโลกร้อน เดินทางมาที่สำนักงานป้องกันและปราบปรามการทุจริตแห่งชาติ (ป.ป.ช.) เพื่อยื่นหนังสือต่อนายปานเทพ กล้าณรงค์ราญ ประธานป.ป.ช.ให้ไต่สวนเอาผิด 1.นายมีชัย ฤชุพันธุ์ ประธานคณะกรรมการกฤษฎีกา คณะที่ 1 และคณะ 2.นายวัฒนา รัตนวิจิตร ประธานคณะกรรมการกฤษฎีกา คณะที่ 5 และคณะ 3.นางพรทิพย์ จาละ เลขาธิการสำนักงานคณะกรรมการกฤษฎีกา โดยมีนายวิทยา อาคมพิทักษ์  ผอ.สำนักการข่าวและประมวลผล สำนักงานป.ป.ช. เป็นผู้รับหนังสือดังกล่าว    
นายศรีสุวรรณ กล่าวว่า คำสั่งศาลปกครองสูงสุด คำสั่งที่ 592/2552 ลงวันที่ 2 ธ.ค. พ.ศ.2552 ปรากฏ ข้อมูลตามรายงานการพิจารณา พบว่า มีหน่วยงานข้าราชการและเจ้าหน้าที่ของรัฐได้กระทำการโดยไม่ชอบด้วยกฎหมายและละเลยต่อหน้าที่ตามที่กฎหมายกำหนดให้ต้องปฏิบัติในหลายหน่วยงานหรือบุคคล ต่างกรรมต่างวาระ ซึ่งถือเป็นการกระทำความผิดต่อตำแหน่งหน้าที่ราชการตามประมวลกฎหมายอาญา โดยหน่วยงานหรือบุคคลต่างๆ ที่ร่วมกันกระทำความผิด กรณีไม่ดำเนินการตามอำนาจหน้าที่ในการเสนอรัฐบาลให้ออกกฎหมายลูกตามมาตรา 67 วรรคสอง ของรัฐธรรมนูญ ภายใน 1 ปี และการไม่ปฏิบัติตามกฎหรือระเบียบเกี่ยวกับการแต่งตั้งเอาผู้มีส่วนได้เสีย ในกิจการที่มาบตาพุดเข้ามาเป็นกรรมการ จนนำไปสู่ผลประโยชน์ทับซ้อน และนำไปสู่การให้ความเห็นที่ผิดพลาด ขัดหรือแย้งต่อคำวินิจฉัยของศาลรัฐธรรมนูญ ทำให้หน่วยงานรัฐหลาย หน่วยงานหลงเชื่อ ส่งผลให้เกิดปัญหาการฟ้องร้องในพื้นที่มาบตาพุด-บ้าน ฉางตามมา